24.2.2022
Euroopan unionin virallinen lehti
FI
L 45/1565 KOMISSIO VALMISTELUTOIMET
LUKU PA 07 — INVESTOINTI IHMISIIN, SOSIAALINEN KOHEESIO JA ARVOT (jatkoa) PA 07 21
(jatkoa)
PA 07 21 01
(jatkoa) Tunnistautumisjärjestelmä antaa kansalaisille mahdollisuuden tutustua tietoihin eri laitteilta sekä räätälöidä käyttökokemuksiaan.
Lähetystoiminnan harjoittajat ja kustantajat tekevät yhteistyötä nykyisiä teknologioita mukauttavien teknologian kehittäjien kanssa käyttäjäystävällisten ratkaisujen varmistamiseksi.
Teknisiä ratkaisuja voidaan soveltaa muihin sisältötyyppeihin (esim. opetuksellinen, urheilu- ja ajanvietesisältö), ja ne voidaan integroida lähetystoiminnan harjoittajien erilaisiin digitaalisiin sovelluksiin (esim. toisto- ja uutissovellukset).
Teknisissä ratkaisuissa yhdistetään tekoälypohjaisia ja avoimen lähdekoodin teknologioita, ja niissä noudatetaan mahdollisimman suurta avoimuutta algoritmien suhteen.
Käyttäjille kerrotaan, miksi he näkevät sen, mitä he näkevät.
Valmistelutoimen ensimmäisenä vuonna käännöspalvelut ovat valmiina jopa 8–10 kielelle (englanti, saksa, ranska, italia ja espanja sekä kolmesta viiteen muuta eurooppalaista kieltä eri maantieteellisiltä alueilta).
Avoimet ja sovitut säännöt, jotka kattavat toimitukselliset ja oikeudelliset näkökohdat sekä tekniset työnkulut, tarjoavat selkeän perustan yhteistyölle.
Valmistelutoimen toisen toteutusvuoden aikana kumppanipohjaa laajennetaan ja kielten määrää nostetaan vähintään 15:een muuhun unionin viralliseen kieleen.
Hanke perustuu yhteisiin arvoihin, jotka ovat ihmisarvon, vapauden, demokratian, tasa-arvon, oikeusvaltioperiaatteen ja ihmisoikeuksien kunnioittaminen, ja se tarjoaa unionin kansalaisille turvallisen ympäristön.
Hanketta on mahdollista täydentää muilla lähetystoiminnan harjoittajien hankkeilla (esim. dokumenttikokoelmat, nuorille kohderyhmille suunnatut erityisohjelmat).
Myös muut sidosryhmät, kuten museot ja kirjastot, voivat osallistua, jos ne sitoutuvat samoihin arvoihin.
PA 07 21 02
Valmistelutoimi — Lehdistön ja tiedotusvälineiden vapauden loukkaamista koskeva Euroopan laajuinen nopean toiminnan mekanismi
Numerotiedot (Jaksotetut määrärahat) Määrärahat 2022 Maksusitoumukset
p.m.
Määrärahat 2021 Maksut
1 560 000
Maksusitoumukset
1 950 000
Toteutus 2020 Maksut
Maksusitoumukset
Maksut
487 500
Selvitysosa
Määräraha on tarkoitettu kattamaan aiemmilta vuosilta valmistelutoimen puitteissa maksamatta olevat sitoumukset.
Toimittajat ilman rajoja -järjestön kokoaman vuoden 2019 lehdistönvapausindeksin mukaan unionissa ja Balkanin alueella lehdistönvapauteen kohdistuvien loukkausten ja rajoitusten tasoa mittaava alueellinen pistemäärä putosi toiseksi eniten.
Vuoden 2019 raportti osoittaa, että sellaisten turvallisina pidettyjen maiden määrä, joissa toimittajat voivat työskennellä täysin turvallisissa oloissa, laskee yhä unionissa ja Balkanin alueella.
Kun lehdistön ja tiedotusvälineiden vapauden huolestuttava heikentyminen jäsenvaltioissa ja ehdokasmaissa on jatkunut jo monta vuotta peräkkäin, on erittäin tärkeää edelleen tarjota toimittajille konkreettista suojelua esimerkiksi selvittämällä faktoja, tukemalla toimittajia, seuraamalla tilannetta, tiedottamalla eurooppalaisille ja lisäämällä tietoisuutta tiedotusvälineiden vapauden loukkaamista koskevan Euroopan laajuisen nopean toiminnan mekanismin kautta.